

	IZVJEŠĆE O PROVEDENOM SAVJETOVANJU S JAVNOŠĆU U POSTUPKU
 DONOŠENJA ODLUKE O IZMJENAMA I DOPUNI ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU GRADA KARLOVCA



Nositelj izrade izvješća: Upravni odjel za gradnju i zaštitu okoliša
Karlovac, 18. svibnja 2026. godine

	Naziv akta za koji je provedeno savjetovanje s javnošću 
	Odluka o izmjenama i dopuni Odluke o načinu pružanja javne usluge sakupljanja komunalnog otpada na području Grada Karlovca

	Naziv tijela nadležnog za izradu nacrta / provedbu savjetovanja 
	Upravni odjel za gradnju i zaštitu okoliša


	Razlozi za donošenje akta i ciljevi koji se njime žele postići uz sažetak ključnih pitanja
	  Sukladno Zakonu o gospodarenju otpadom („Narodne novine“ br. 84/21 i 143/23 – Odluka Ustavnog suda Republike Hrvatske, dalje u tekstu: Zakon) javna usluga sakupljanja komunalnog otpada podrazumijeva prikupljanje tog otpada na području pružanja javne usluge putem spremnika od pojedinih korisnika i prijevoz i predaju tog otpada ovlaštenoj osobi za obradu takvog otpada. Javna usluga je usluga od općeg interesa, a uključuje uslugu prikupljanja na lokaciji obračunskog mjesta korisnika usluge miješanog komunalnog otpada, biootpada, reciklabilnog komunalnog otpada i jednom godišnje glomaznog otpada te uslugu preuzimanja otpada u reciklažnom dvorištu, kao i uslugu prijevoza i predaje otpada ovlaštenoj osobi. Odlukom o načinu pružanja javne usluge se osigurava obavljanje javne usluge sakupljanja komunalnog otpada na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, javnost rada i onečišćivač plaća, a sve kako bi se poticalo odvojeno sakupljanje otpada. 
Davatelj usluge Čistoća d.o.o. predložila je promjenu cijene obvezne minimalne javne usluge jer troškovi pružanja javne usluge sakupljanja komunalnog otpada od 2022. godine kontinuirano rastu. U navedenom razdoblju značajno je porasla cijena energenata, materijalna prava radnika, uvedena je naknada za odlaganje otpada, povećani su troškovi obrade i zbrinjavanja reciklabilnog otpada i biootpada, a potrebna je nabava novih vozila, spremnika i opreme.
Također je potrebno uskladiti odredbe odluke kojima su utvrđeni iznosi u kunama te ih zamijeniti odgovarajućim iznosima u eurima, s obzirom na promjenu valute u Republici Hrvatskoj.

	Objava dokumenata za savjetovanje 
	https://www.karlovac.hr/savjetovanja/nacrt-odluke-o-izmjenama-i-dopuni-odluke-o-nacinu-pruzanja-javne-usluge-sakupljanja-komunalnog-otpada-na-podrucju-grada-karlovca/

	Razdoblje provedbe savjetovanja 
	od 16. travnja 2026. godine do 16. svibnja 2026. godine 


	Pregled osnovnih pokazatelja  uključenosti savjetovanja s javnošću 
	Zaprimljeno 7 primjedbi od 1 podnositelja

	Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje 
	Tablica u prilogu

	Ostali oblici savjetovanja s javnošću 
	/

	Troškovi provedenog savjetovanja
	Savjetovanje nije iziskivalo dodatne troškove.


[bookmark: _Toc468978618]


Prilog 1. Pregled prihvaćenih i neprihvaćenih primjedbi
	Redni broj
	Sudionik savjetovanja (ime i prezime pojedinca, naziv organizacije)
	Članak ili drugi dio nacrta na koji se odnosi prijedlog ili mišljenje
	Tekst zaprimljenog prijedloga ili mišljenja
	Status prijedloga ili mišljenja (prihvaćanje/neprihvaćanje s  obrazloženjem) 

	1.
	Za Možemo! Karlovac (Vlasta Lendler Adamec)
Obrazac dostavljen putem e-maila 15.5.2026.
	Načelne primjedbe i prijedlozi
	„Ponavljamo komentar koji se odnosi na sve izmjene i dopune bilo kojeg gradskog akta – u savjetovanju MORA BITI PROČIŠĆENI TEKST AKTA KOJI SE MIJENJA I DOPUNJUJE. Gotovo je nemoguće naći na stranicama grada predmetnu Odluku, pa još k tome pročišćeni tekst sa svim izmjenama do sada. Radi se o pristojnosti i uvažavanju mišljenja.“
	NE PRIHVAĆA SE
Primjedba je primljena na znanje. U prvom članku Odluke o izmjenama i dopuni Odluke o načinu pružanja javne usluge sakupljanja komunalnog otpada na području Grada Karlovca naveden je „Glasnik Grada Karlovca“ u kojoj je objavljena Odluka koja se mijenja. Odluka se mijenja u ukupno šest članaka (od 27. članaka) i većina navedenih izmjena iskazana je brojčano, te su izmjene lako uočljive. Pravnim pravilima, odnosno metodološko-nomotehničkim pravilima Hrvatskog sabora propisan je način izrade izmjena i dopuna akata te se prilikom izrade nacrta prijedloga predmetne Odluke pridržavalo istih. 


	2.
	
	Načelne primjedbe i prijedlozi
	„Predviđeno povećanje cijena odvoza komunalnog otpada je ogromno! Cijenu odvoza predlažete povećati preko 79% - to je skandalozno! Smatramo da nije dovoljno napisati “U navedenom razdoblju značajno je porasla cijena energenata, materijalna prava radnika, uvedena je naknada za odlaganje otpada, povećani su troškovi obrade i zbrinjavanja reciklabilnog otpada i biootpada, a potrebna je nabava novih vozila, spremnika I opreme.” Na koji način se uopće došlo do predloženih cifri? Inzistiramo na jasnoj prezentaciji svih relevantnih brojčanih pokazatelja: - Potrebno je građanima predoči analizu dosadašnje cijene sa analizom dodatnih ili povećanih troškova opisanih u obrazloženju Odluke“
	NE PRIHVAĆA SE
Tvrtka Čistoća dostavila je obrazloženje povećanja cijene minimalne javne usluge koje se nalazi u privitku ovog Izvješća.


	3.
	
	Načelne primjedbe i prijedlozi
	„Za razliku od povećanja cijena odvoza, cijene kazni uopće se ne povećavaju, čak se jedna kazna i nešto malo smanjuje. Molimo pojašnjenje razloga te odluke: - Znači li to da je naplaćivanje kazni minorno i da uopće ne pridonosi prihodima društva, pa kao takvo nije interesantno da se poveća?“
	NE PRIHVAĆA SE
Povećanje iznosa ugovornih kazni za sada se ne prihvaća jer je primijećeno postepeno povećavanje količina odvojeno prikupljenog otpada te se građane nastoji dodatnom edukacijom, a ne kaznama,  potaknuti na odvajanje otpada.


	4.
	
	Načelne primjedbe i prijedlozi
	„Predlažemo povećanje usluge odvoza i ugovornih kazni za maksimalno 20%, što se smatramo može opravdati inflacijom i povećanjem općih troškova.“
	NE PRIHVAĆA SE
Ne prihvaća se povećanje cijena odvoza otpada za 20% jer predloženim povećanjem nije moguće pokriti niti troškove nastale inflacijom u posljednje četiri godine.
U dijelu prijedloga za povećanjem ugovornih kazni od 20% obrazloženje dato pod točkom 3.


	5.
	
	Članak 4.
	„Članak 4. 
U članku 16. stavku 2. riječi: „52,00 kuna“ zamjenjuju se riječima: „12,37 8,28 eura“. U stavku 3. riječi: „78,00 kuna“ zamjenjuju se riječima. „18,56 12,42 eura“.
	NE PRIHVAĆA SE
Povećanje cijene minimalne javne usluge za 20% nije dovoljno za ispunjenje zakonske obveze osiguranja redovitosti i kvalitete pružanja javne usluge niti ekonomski održivog poslovanja.


	6.
	
	Članak 5.
	„Članak 5.
 U članku 17. riječi: „5,00 kuna“ zamjenjuju se riječima: „1,00 0,80 euro“.
	NE PRIHVAĆA SE
Smatramo da građane koji odvojeni otpad predaju na reciklažno dvorište treba nagraditi jer pozitivno utječu na sustav sakupljanja otpada. Dovoženjem otpada na reciklažno dvorište ne stvaraju se divlja odlagališta, povećava se količina odvojeno prikupljenog otpada, smanjuju se troškovi prijevoza pružatelja javne usluge.


	7.
	
	Članak 6.
	Članak 6. 
U članku 23. stavku 1. riječi: „600,00 kuna“ zamjenjuju se riječima: „80,00 95,56 eura“, riječi: „400,00 kuna“ zamjenjuju se riječima: „53,00 63,71 eura“ i riječi: „300,00 kuna“ zamjenjuju se riječima: „40,00 47,78 eura“. U stavku 2. riječi: „900,00 kuna“ zamjenjuju se riječima: „120,00 143,34 eura“ i riječi: „600,00 kuna“ zamjenjuju se riječima: „80,00 95,56 eura“.
	NE PRIHVAĆA SE
Obrazloženje dato u točki 3.



U prilogu: 
Prijedlog Cjenika javne usluge sakupljanja komunalnog otpada davatelja javne usluge Čistoća d.o.o. Karlovac s obrazloženjem cijene javne usluge za Grad Karlovac

